Ministerstvo financií SR

Usmernenie č.:	4/2007- U

Aktualizácia č.:	-

Vecné zameranie:	Usmernenie k vnútornému manuálu  sprostredkovateľa v rámci finančného mechanizmu EHP a Nórskeho finančného mechanizmu 

Vydáva:		Odbor koordinácie finančného riadenia
			Sekcia európskych a medzinárodných záležitostí
Ministerstvo financií SR 

Určené pre:	sprostredkovatelia 

Počet príloh:		1

Dátum vydania:	07.05.2007

Dátum účinnosti:	07.05.2007

Schválila: 			..................................................................
Mgr. Marcela Zubriczká
	generálna riaditeľka sekcie európskych a medzinárodných záležitostí 

ÚVOD
Platobný orgán má v zmysle článku 3.1.3 uznesenia vlády SR č. 262/2007 v kompetencii vydávanie usmernení k finančnému riadeniu EHP/NFM v spolupráci s NKB. 
Cieľom tohto usmernenia je so súhlasom Národného kontaktného bodu stanoviť povinnú štruktúru vnútorných manuálov sprostredkovateľov v rámci finančného mechanizmu EHP a Nórskeho finančného mechanizmu. 
Usmernenie svojím obsahom vychádza z podmienok stanovených v dokumente „Pravidlá implementácie finančného mechanizmu EHP a Nórskeho finančného mechanizmu“ prijatého uznesením vlády SR č. 262/2007 dňa 14.03.2007, legislatívy EHP a národnej legislatívy.
Sprostredkovateľ má právo žiadať prvý preddavok po podpise zmluvy medzi NKB a sprostredkovateľom a po schválení vnútorného manuálu Národným kontaktným bodom. 
Úlohou sprostredkovateľov je vypracovať vnútorný manuál v súlade s povinnou štruktúrou určenou týmto usmernením a začleniť preddefinované časti vnútorného manuálu nachádzajúce sa v prílohe tohto usmernenia.

Štruktúra vnútorného manuálu sprostredkovateľa

I.	ÚVOD 
II.	CIEĽ A OBSAH MANUÁLU (pevne stanovené usmernením PO)
III.	ZMENY MANUÁLU (pevne stanovené usmernením PO)
IV.	PLATNOSŤ A ÚČINNOSŤ MANUÁLU (pevne stanovené usmernením PO)
V.	DISTRIBÚCIA MANUÁLU (pevne stanovené usmernením PO)
VI.	DEFINÍCIE A POJMY  (pevne stanovené usmernením PO)
VII.	ZOZNAM SKRATIEK  (pevne stanovené usmernením PO)
VIII.	PRÁVNY RÁMEC  (pevne stanovené usmernením PO)
	Medzinárodné dohody a právne predpisy EHP
	Právne predpisy SR
	Ostatné dokumenty

1.	INŠTITUCIONÁLNE POSTAVENIE SPROSTREDKOVATEĽA
Vonkajšie vzťahy  sprostredkovateľa k NKB, PO a KP
Adresár NKB a PO (po jednotlivých výzvach budú aktualizované adresáre konečných prijímateľov, tieto budú súčasťou príloh)
Organizačná štruktúra sprostredkovateľa
Popis pracovných pozícií	
Riadenie ľudských zdrojov
	Zastupiteľnosť pracovných pozícií
	Pravidlo zákazu konfliktu záujmov
	
2.	VÝZVA NA PREDKLADANIE ŽIADOSTÍ O NFP
Minimálna a maximálna výška príspevku na podprojekt 	
Miera spolufinancovania podprojektu 
Oprávnenosť výdavkov sprostredkovateľa
(vrátane dohľadu nad verejným obstarávaním KP a verejnou obchodnou súťažou KP)
Oprávnenosť výdavkov konečného prijímateľa
Dátum oprávnenosti výdavkov v zmysle grantovej zmluvy
Dátum oprávnenosti výdavkov v zmysle zmluvy o NFP
Príprava a schvaľovanie výzvy
Vypracovanie výzvy na predkladanie žiadostí	
Uplatňovanie princípu rovnosti príležitostí	
Štruktúra výzvy na predkladanie žiadostí	
Schválenie výzvy	
Schválenie výzvy NKB, vrátane príručky pre konečného prijímateľa (okrem iného aj výberových kritérií)
Publikovanie výzvy	
Postup pri podávaní žiadostí o poskytnutie NFP
Uzatvorenie výziev
Štatistické vyhodnotenie výziev	

3.	PRIJÍMANIE, HODNOTENIE A SCHVAĽOVANIE ŽIADOSTÍ 
Postup pri prijímaní žiadostí na základe zverejnenia výzvy 
Hodnotenie žiadostí na úrovni sprostredkovateľa 
Hodnotiaca komisia (potrebné spracovať podľa žiadosti zaslanej ÚFM, napr. postup výberu hodnotiteľov blokovéhu grantu, postup prideľovania blokového grantu hodnotiteľom blokového grantu, hodnotenie posudzovateľmi, odmeňovanie hodnotiteľov, zasadnutie hodnotiacej komisie)
Schválenie žiadostí na úrovni sprostredkovateľa
Proces uzatvárania zmluvy o poskytnutí NFP
Vypovedanie zmluvy o poskytnutí NFP (vrátane podmienok alebo dôvodov, na základe ktorých môže byť zmluva vypovedaná)
Dodatky k zmluve o poskytnutí NFP
Sťažnosti a ich riešenie

4.	PUBLICITA 

5.	FINANČNÉ RIADENIE 

5.1	PLÁNOVANIE VÝDAVKOV
5.1.1 administratívne náklady sprostredkovateľa
PIP 
Vykonávanie presunov – v zmysle podmienok ÚFM 
Ročné odhady rozpočtu
Odhad očakávaných výdavkov

5.1.2 Výdavky financovania podprojektov 
PIP 
Vykonávanie presunov – v zmysle podmienok ÚFM 
Ročné odhady rozpočtu
Odhad očakávaných výdavkov
	
5.2	PLATOBNÉ POSTUPY
5.2.1	Všeobecná časť
Všeobecné zásady realizácie rozpočtu blokového grantu a podprojektu
Všeobecné zásady vedenia účtov sprostredkovateľa
Postupy pre spracovanie žiadosti o platbu
Postupy pre realizáciu platieb
Kontrola neprekrývania sa výdavkov
Pravidlo oddelenia funkcií
Riadenie rizík
	Vymedzenie pojmov
	Riadenie rizík v etape prípravy a realizácie blokového grantu a podprojektu
	Analýza a hodnotenie rizík v etape prípravy  plánu overení na mieste
Žiadosť sprostredkovateľa o platbu – PIR

5.2.2	Administratívne náklady sprostredkovateľa
Odhad očakávaných výdavkov administratívnych nákladov
Zodpovednosť pri deklarovaní realizácie administratívnych nákladov
Preukazovanie oprávnenosti výdavkov

5.2.3	Výdavky financovania podprojektu 
Odhad očakávaných výdavkov KP
Administratívna kontrola žiadosti o platbu
Overenie na mieste
Zodpovednosť jednotlivých pozícií v procese spracovania podkladov konečných prijímateľov
Overenie oprávnenosti výdavkov

5.3	ÚČTOVNÍCTVO
Princípy vedenia účtovníctva 
(charakteristika vedenia účtovníctva v účtovnej jednotke- legislatíva, príp. účtovné štandardy,  účtovná sústava, účtovné obdobie, predmet účtovníctva z hľadiska pozície sprostredkovateľa, popis spôsobu osobitného, analytického zaznamenávania skutočností, ktoré sú predmetom účtovníctva sprostredkovateľa, programové zabezpečenie,  útvar, ktorý zabezpečuje vedenie účtovníctva, programové zabezpečenie)
Účtový rozvrh a analytická evidencia 
(kritériá pre vytváranie analytických účtov a spôsob vedenia analytickej evidencie  pre sledovanie  čerpania finančných prostriedkov jednotlivých finančných mechanizmov na úrovni podprojektu)
Obeh, obsah a náležitosti účtovných dokladov 
(druhy dokladov, náležitosti dokladov, preberanie dokladov z iných útvarov, práca s dokladmi, lehoty)
Overenie účtovných dokladov a opatrenia k zabezpečeniu správnosti účtovaných údajov
Popis účtovných prípadov a postup účtovania jednotlivých účtovných prípadov 
(zálohová platba, predfinancovanie, refundácia, opakované bankové operácie - mylné platby, vrátenie finančných prostriedkov – nezrovnalosť, opravy účtovných zápisov) 
Odsúhlasovanie a zosúlaďovanie údajov v účtovníctve 
(pravidelné odsúhlasovanie konečných stavov na účtoch a zosúlaďovanie pohľadávok sprostredkovateľov s platobným orgánom vrátane opráv chybných zápisov)
Účtovná závierka, výkazníctvo a výstupy z účtovníctva
Uchovávanie účtovnej dokumentácie 

5.4	KONTROLA A AUDIT
Certifikovanie pokroku v PIR/PCR NKB
Certifikácia výdavkov v PIR/PCR PO
Sekcia auditu a kontroly medzinárodných finančných zdrojov MF SR
Nezávislý výkon kontroly – Najvyšší kontrolný úrad
Vnútorný audítor Úradu vlády SR
Vnútorný audit
Audity vykonávané orgánmi FM EHP/ Nórskeho finančného mechanizmu

6.	NEZROVNALOSTI 
Definícia nezrovnalostí, typy nezrovnalostí
Nahlasovanie nezrovnalostí NKB a PO
Opravy financovania a vrátenie prostriedkov
Vedenie čiastkovej knihy dlžníkov
Pracovný postup pri riešení nezrovnalostí

7.	MONITOROVANIE POMOCI
Ciele a úlohy monitorovania	
Monitorovací systém (metodika zberu informácii a monitorovania pomoci)
Riadiaci  výbor (úloha Riadiaceho výboru pre implementáciu blokového grantu)
Monitorovacie správy z úrovne konečných prijímateľov
Priebežná správa o podprojekte	
Výročná správa o pokroku v podprojekte	
Správa o ukončení podprojektu	
Monitorovacie správy z úrovne sprostredkovateľa na úrovni blokového grantu na Národný kontaktný bod 
Priebežná správa o projekte 
Výročná správa o pokroku v projekte	
Správa o ukončení projektu
Hodnotenie pomoci	
	Druhy hodnotenia
	Proces hodnotenia

8.	REGISTRÁCIA A ARCHIVÁCIA  DOKUMENTOV

9.	ZOZNAM PRÍLOH (uvedené sú len povinné prílohy)
Zoznam zmien manuálu
Organigram sprostredkovateľa
Audit trail (jeden audit trail(AT), na ktorý sa bude sprostredkovateľ v texte odvolávať; dôležité je, aby AT kopíroval rozpracovaný text kapitoly 2, kapitoly 3, podkapitoly 5.2 a podkapitoly 5.3; v AT bude k rovnakému procesu priradené rovnaké číslo ako číslo v texte, aby sa nestratila kontinuita a prehľadnosť)
Štatút hodnotiacej komisie	
Rokovací poriadok hodnotiacej komisie
Štatút riadiaceho výboru
Rokovací poriadok riadiaceho výboru 
Kontrolné zoznamy (KZ k PIR, PCR, APR, KZ z overenia na mieste, KZ k žiadosti sprostredkovateľa o preddavok, KZ k žiadosti konečného prijímateľa o platbu, KZ k analýze rizika blokového grantu) 
Podpisové vzory 
Formulár odhadu očakávaných výdavkov (OOV)
Formulár žiadosti konečného prijímateľa o platbu 
Formulár žiadosti sprostredkovateľa o preddavok
Formulár hlásenia o zistenej nezrovnalosti
Čiastková kniha dlžníkov

Príloha Usmernenia č. 4/2007-U k vnútornému manuálu sprostredkovateľa v rámci finančného mechanizmu EHP a Nórskeho finančného mechanizmu

VNÚTORNÝ MANUÁL PROCEDÚR

SPROSTREDKOVATEĽA

2004 - 2009

Vypracoval: 	(názov sprostredkovateľa)

Schválil:    	(meno, priezvisko, funkcia)

Dátum: 				  Podpis:.................................………………

Schválil:

Dátum:				   Podpis:................................……………….

I.	Úvod

Manuál vnútorných procedúr sprostredkovateľa svojím obsahom vychádza z podmienok stanovených v dokumente „Pravidlá implementácie finančného mechanizmu EHP a Nórskeho finančného mechanizmu“ prijatého uznesením vlády SR č. 262/2007 dňa 14.03.2007, legislatívy EHP, národnej legislatívy a má záväzný charakter.

Existencia manuálu je nevyhnutná z hľadiska určenia jednoznačnosti postupov a krokov v rámci celého procesu prijímania, schvaľovania a realizovania blokový grantov. Z pohľadu prípravy blokových grantov je kvalitná príprava relevantných dokumentov potrebná hlavne z dôvodu rýchleho, jednoznačného a transparentného určenia výstupov (výber podprojektov, vyhodnotenie kvality podprojektu, správne vyplnenie žiadosti, správne vyplnenie monitorovacej správy atď.). Manuál súčasne rieši aj otázku ľudských zdrojov, napr. ich rozvoj, vzdelávanie, zastupiteľnosť (podľa existujúceho manuálu ku konkrétnej činnosti je možné, v prípade zastupujúceho/nového zamestnanca aj s menšími skúsenosťami a znalosťami, pracovať na akceptovateľnej úrovni).

Manuál stanovuje základné pravidlá, pracovné postupy a zodpovednosť sprostredkovateľa (doplniť názov). Cieľom sprostredkovateľa je vykonávať stanovené úlohy zodpovedne a v stanovených termínoch.

Základnou úlohou sprostredkovateľov je v súlade so schváleným uznesením vlády SR č. 262/2007 (doplniť zodpovednosti).

II.	Cieľ a obsah manuálu

Vnútorný manuál popisuje predovšetkým postavenie relevantných inštitúcií, stanovuje základné pravidlá a postupy pre implementáciu predmetného blokového grantu, opisuje jednotlivé procesy a zakotvuje opravné mechanizmy tak, aby sa zabezpečila jednoznačnosť a transparentnosť všetkých výstupov.

Manuál súčasne rieši aj otázku ľudských zdrojov, napr. ich rozvoj, vzdelávanie a zastupiteľnosť.

Tento manuál, tak ako aj všetky ostatné dokumenty vypracované sprostredkovateľom, musia byť vždy v súlade s národnou legislatívou, legislatívou EHP a všetkými usmerneniami vydanými ÚFM, VFM či MZV NK.  

III.	Zmeny manuálu

Prípadné zmeny manuálu môžu súvisieť najmä:
•	s prijatím nových alebo zmenou právnych predpisov EHP a právnych predpisov SR, 
•	s prijatím nových alebo úpravou platných materiálov a dokumentov schválených vládou SR, 
•	s prijatím nových, alebo zmenou platných predpisov vydanými ÚFM, VFM či MZV NK,
•	s aktualizáciou platobných, účtovných a kontrolných postupov,
•	s personálnymi zmenami v rámci sprostredkovateľa,
•	na základe podnetov (pracovná pozícia .....................) s cieľom zefektívnenia niektorých postupov.

Zmeny interného manuálu je možné vykonať dvomi spôsobmi:
•	kompletnou aktualizáciou manuálu,
•	formou dodatku.

Spôsob a obsah zmeny manuálu navrhne (pracovná pozícia .....................) a musí vždy odsúhlasiť NKB. Pri zmene kompletnou aktualizáciou manuálu, sa zmení základné číslo verzie manuálu (napr. z verzie 1.0 na verziu 2.0) a predchádzajúce dodatky strácajú platnosť. Pri zmene formou dodatku sa jednotlivé dodatky číslujú kontinuálne.

Všetky zmeny budú vždy zaznamenané v aktuálnej verzii v tabuľke Zoznam zmien manuálu, ktorá tvorí  prílohu č.1 manuálu. V tabuľke bude uvedený presný popis, aby bolo jasné, ktorá časť manuálu sa zmenila. 

(pracovná pozícia .....................) zabezpečí, aby sa všetci zamestnanci príslušného sprostredkovateľa oboznámili so zmenou manuálu najneskôr jeden pracovný deň pred dňom jej účinnosti, čo zamestnanci svojím podpisom potvrdia na príslušnom tlačive Zmena manuálu. (pracovná pozícia.....................) zároveň elektronicky alebo v papierovej forme zašle každému zamestnancovi aktualizovaný manuál.

Vnútorný manuál  vrátane jeho akýchkoľvek zmien a dodatkov s označením čísla, verzie a dátumu platnosti predloží (pracovná pozícia .....................) NKB a PO najneskôr do 15 pracovných dní od jeho schválenia.

IV.	Platnosť a účinnosť manuálu

Vnútorný manuál je platný a účinný odo dňa jeho podpisu a schválenia (pracovná pozícia .....................). Schválený vnútorný manuál, ako aj jeho zmeny je (pracovná pozícia .....................) za sprostredkovateľa povinný predložiť NKB a PO. Zmeny taktiež nadobudnú platnosť a účinnosť po schválení dňom jeho podpisu (pracovná pozícia .....................)
V.	Distribúcia manuálu

V zmysle uznesenia vlády SR č. 262/2007 zo dňa 14.3.2007 a následne usmernenia k vnútorným manuálom sa manuál vypracúva a podpisuje v počte jedného originálu. Z originálu sú následne spracované kópie, ktoré sa distribuujú: 
•	pre každého zamestnanca príslušného sprostredkovateľa, 
•	NKB v jednej kópii, 
•	PO v jednej kópii,
•	a v 1 kópii pre prípadné kontroly. 

Originál manuálu je archivovaný na ........................., za ktorý zodpovedá (pracovná pozícia .....................).

VI.	Definície a pojmy

Blokový grant  - fond vytvorený s jasne definovaným účelom, z ktorého je možné poskytovať finančnú pomoc jednotlivcom, organizáciám alebo inštitúciám.  Blokové granty sú zamerané na pomoc pri implementácii podprojektov, kde konečný užívateľ je príliš malý na to, aby jeho podprojekt bol z hľadiska efektívnosti nákladov administrovaný na individuálnej báze. Blokové granty sú implementované prostredníctvom vybraného sprostredkovateľa.
Certifikácia - potvrdenie správnosti, oprávnenosti a zákonnosti  výdavkov a efektívnosti systémov riadenia a kontroly FM EHP a NFM.
Dohoda o poskytnutí grantu (Grant Agreement) - dohoda uzatvorená medzi Slovenskou republikou a Ministerstvom zahraničných vecí Nórskeho kráľovstva/Výborom pre finančný mechanizmus EHP po schválení žiadosti o poskytnutie nenávratného finančného príspevku Výborom pre finančný mechanizmus EHP a/alebo Ministerstvom zahraničných vecí Nórskeho kráľovstva, ktorá upravuje podmienky financovania a implementácie blokového grantu (individuálneho projektu) vrátane úloh a zodpovedností jednotlivých subjektov. 

Hodnotiaca komisia – v zmysle tohto manuálu je to orgán, ktorý zabezpečuje hodnotenie žiadostí o blokový grant v rámci výziev vyhlásených sprostredkovateľom.
Konečný prijímateľ – mimovládna organizácia, ktorej sú s cieľom realizácie podprojektu/individuálneho projektu poskytované prostriedky z Finančného mechanizmu EHP/Nórskeho finančného mechanizmu a štátneho rozpočtu SR určené na spolufinancovanie. 
Memorandá o porozumení - základné dokumenty, ktoré umožňujú predkladať Slovenskej republike žiadosti o získanie nenávratného finančného príspevku z Finančného mechanizmu EHP/Nórskeho finančného mechanizmu. Vymedzujú kompetencie orgánov zapojených do implementácie finančných mechanizmov a stanovujú prioritné oblasti finančných mechanizmov, ako aj špecifické formy pomoci v podobe blokových grantov. 

Ministerstvo zahraničných vecí Nórskeho kráľovstva (ďalej len „MZV NK“) - riadi Nórsky finančný mechanizmus, vydáva základné pravidlá a postupy pre implementáciu, ako aj ďalšie usmernenia v tejto oblasti, schvaľuje poskytovanie finančných prostriedkov individuálnych projektov a blokových grantov.

Národný kontaktný bod (ďalej len „NKB“) – národný orgán, ktorý riadi implementáciu Finančného mechanizmu EHP/Nórskeho finančného mechanizmu v SR. Plní funkciu kontaktného bodu medzi konečnými prijímateľmi/sprostredkovateľmi a ÚFM. V podmienkach SR plní úlohy národného kontaktného bodu Úrad vlády SR.

Národný monitorovací výbor pre Finančný mechanizmus EHP a Nórsky finančný mechanizmus (ďalej len „NMV“) – je orgán zriadený podpredsedom vlády SR pre vedomostnú spoločnosť, európske záležitosti, ľudské práva a menšiny. Vo vzťahu k sprostredkovateľovi najmä periodicky kontroluje pokrok v realizácii blokového grantu a vyhodnocuje a schvaľuje periodické správy o využívaní finančných zdrojov.  
Oprávnené výdavky - výdavky, ktoré boli skutočne vynaložené v rámci obdobia oprávnenosti stanoveného vo forme nákladov a výdavkov konečného prijímateľa v súlade s pravidlami oprávnenosti definovanými ÚFM. V podmienkach SR za stanovenie minimálnych štandardov k oprávnenosti výdavkov zodpovedá Národný kontaktný bod.
Oprávnený žiadateľ – subjekt, ktorý je oprávnený požiadať o finančné prostriedky v rámci výzvy vyhlásenej sprostredkovateľom. Žiadatelia oprávnení predložiť žiadosť o poskytnutie nenávratného finančného príspevku budú definovaní v rámci každej výzvy.
Platobný orgán (ďalej len „PO“) - národný orgán zriadený s cieľom prijímania platieb z EHP a NFM, vyplácania prostriedkov sprostredkovateľom, resp. konečným prijímateľom a certifikovania výdavkov predtým, ako sa zašlú Úradu pre finančný mechanizmus. V podmienkach SR plní úlohy platobného orgánu Ministerstvo financií SR.
Podprojekt - predstavuje ekonomicky nedeliteľný súbor aktivít s jasne identifikovaným cieľom realizovaným konečným prijímateľom pod sprostredkovateľom. Minimálna a maximálna výška príspevku zo zdrojov finančného mechanizmu EHP/Nórskeho finančného mechanizmu a zo štátneho rozpočtu, ako aj nutná výška vlastných zdrojov konečného príjemcu musia byť pevne stanovené.  
Poskytnutie preddavku sprostredkovateľovi - poskytnutie finančných prostriedkov zo zdrojov predplatenia prostriedkov FM EHP/NFM a štátneho rozpočtu na spolufinancovanie do výšky 40 % z rozpočtu blokového grantu formou preddavku. Uvedeným preddavkom sa pritom nemyslí poskytnutie finančných prostriedkov v zmysle § 19, ods. 8 až 10 zákona č. 523/2004 Z. z. o rozpočtových pravidlách verejnej správy. 
Poskytnutie zálohovej platby konečnému prijímateľovi - poskytnutie finančných prostriedkov zo zdrojov predplatenia prostriedkov FM EHP/NFM zo štátneho rozpočtu a štátneho rozpočtu na spolufinancovanie do výšky 40 % z relevantnej časti rozpočtu blokového grantu po podpise zmluvy o poskytnutí nenávratného finančného príspevku a preukázaní konečného prijímateľa o začatí realizácie podprojektu formou zálohovej platby.
Predfinancovanie - poskytnutie finančných prostriedkov konečnému prijímateľovi z verejnej správy alebo  mimovládnej organizácii zo zdrojov predplatenia prostriedkov FM EHP/NFM zo štátneho rozpočtu a štátneho rozpočtu na spolufinancovanie na uhradenie záväzkov voči dodávateľovi v lehote splatnosti na základe predloženia účtovných dokladov vystavených dodávateľom. 
Priebežná správa o projekte (Project interim report - ďalej len „PIR“) – dokument vypracovaný konečným prijímateľom/sprostredkovateľom podľa stanovenej formy obsahujúci  informácie o finančnom a fyzickom pokroku za obdobie 3 mesiacov realizácie individuálneho projektu/blokového grantu. Po ukončení individuálneho projektu/blokového grantu sa predkladá tzv.  Správa o ukončení blokový grantu (Project completion report – ďalej len „PCR“).
Refundácia – poskytnutie finančných prostriedkov konečnému prijímateľovi zo súkromného sektora zo zdrojov predplatenia prostriedkov FM EHP/NFM zo štátneho rozpočtu a štátneho rozpočtu na spolufinancovanie formou preplácania už vynaložených a zdokumentovaných výdavkov. Postup refundácie sa vzťahuje na posledných 5% z celkových oprávnených nákladov na podprojekt taktiež pre konečných prijímateľov zo sektora verejnej správy a mimovládne organizácie. 
Sprostredkovateľ - subjekt, ktorý bol na základe jeho žiadosti určený sprostredkovávať blokový grant finančného mechanizmu EHP a/alebo Nórskeho finančného mechanizmu. Sprostredkovateľ je zodpovedný za implementáciu blokového grantu.
Štátna pokladnica - orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.
Účtovný doklad - doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania deklarovania výdavkov konečného prijímateľa sa vyžaduje splnenie náležitostí definovaných v ods. 1 písm. a), b), c), d) a f) predmetného zákona.

Úrad pre finančný mechanizmus (ďalej len „ÚFM“) – zodpovedá za každodennú činnosť Finančného mechanizmu EHP a Nórskeho finančného mechanizmu a slúži ako kontaktný bod vo vzťahu k prijímateľským štátom.

Vlastné zdroje konečného prijímateľa - finančné prostriedky, ktorými sa podieľa konečný prijímateľ na spolufinancovaní podprojektu v stanovenej výške a určenom podiele. Za tieto zdroje sa považujú aj tie prostriedky, ktoré konečný prijímateľ získal z iného zdroja, ako napr. úver z banky alebo príspevok tretej osoby.

Výbor pre Finančný  mechanizmus EHP (ďalej len „VFM“) - riadi Finančný mechanizmus EHP, vydáva základné pravidlá a postupy pre implementáciu Finančného mechanizmu EHP,  ako aj ďalšie usmernenia v tejto oblasti, schvaľuje žiadosti o poskytovanie finančných prostriedkov z Finančného mechanizmu EHP na realizáciu individuálnych projektov a blokových grantov.

Zadania a podmienky (Terms and Conditions) – tvorí prílohu č. 1 k Dohode o poskytnutí grantu a obsahuje rámcové pravidlá pre implementáciu blokového grantu.

Zmluva o poskytnutí nenávratného finančného príspevku - podrobná zmluva uzatvorená medzi sprostredkovateľom a konečným prijímateľom určujúca podmienky poskytnutia nenávratného finančného príspevku (NFP), ako aj práva a povinnosti zúčastnených strán.

VII.	zoznam skratiek

skratka	popis	
NKB	Národný kontaktný bod	
ÚV SR	Úrad vlády Slovenskej republiky	
PO				platobný orgán	
MF SR	Ministerstvo financií Slovenskej republiky	
ÚFM				Úrad pre finančné mechanizmy	
VFM				Výbor pre Finančný mechanizmus EHP	
MZV NK	Ministerstvo zahraničných vecí Nórskeho kráľovstva	
NMV				Národný monitorovací výbor pre FM EHP a NK	
EHP				Európsky hospodársky priestor	
NK			Nórske kráľovstvo	
FM	finančný mechanizmus	
KP			konečný prijímateľ	
SP				sprostredkovateľ	
BG	blokový grant	
ISUF				informačný systém účtovania fondov	
NFP				nenávratný finančný príspevok	
VPS				všeobecná pokladničná správa	
ŠR				štátny rozpočet	
DPH				daň z pridanej hodnoty	
KFRP				overenie fyzickej realizácie blokového grantu na mieste	
SFK				Správa finančnej kontroly	
€				EUR	
PIP				Project Implementation Plan – Plán realizácie projektu	
PIR				Project Interim Report – Priebežná správa o projekte	
APR	Annual Project Report – Ročná správa o projekte	
PCR				Project Completion Report – Správa o ukončení projektu	
VIII.	Právny rámec

Implementácia blokového grantu musí byť v súlade najmä so Zmluvou medzi NKB a sprostredkovateľom zo dňa .................
Implementácia blokového grantu taktiež musí byť v súlade s:

a)	nadnárodnými predpismi:
•	Zmluva o Európskom hospodárskom priestore, podpísaná dňa 2. 5. 1992
•	Zmluva medzi Nórskym kráľovstvom a Európskym spoločenstvom, podpísaná dňa 14. 10. 2003
•	Memorandum o porozumení k implementácii Nórskeho finančného mechanizmu podpísané medzi Slovenskou republikou a Nórskym kráľovstvom dňa 11. 1. 2005
•	Memorandum o porozumení k implementácii Finančnému mechanizmu Európskeho hospodárskeho priestoru podpísané medzi Slovenskou republikou a členskými krajinami Európskeho hospodárskeho priestoru dňa 23. 2. 2005
•	Pravidlá a postupy pre implementáciu Finančného mechanizmu EHP
•	Pravidlá a postupy pre implementáciu Nórskeho finančného mechanizmu
•	Dohoda o poskytnutí grantu uzavretá medzi MZV NK a ÚV SR pre financovanie blokového grantu .................................
•	Dohoda o poskytnutí grantu uzavretá medzi VFM a ÚV SR pre financovanie blokového grantu .................................
•	usmernenia a smernice vydané ÚFM;

b)	a predpismi SR:
•	Uznesenie vlády SR č. 262/2007 Pravidlá implementácie Finančného mechanizmu EHP a Nórskeho finančného mechanizmu zo dňa 14.3.2007,
•	Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
•	Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z.
•	Zákon č. 431/2002 Z. z. o účtovníctve v znení neskorších predpisov
•	Zákon č. 291/2002 Z. z. o Štátnej pokladnici o zmene a doplnení niektorých zákonov v znení neskorších predpisov
•	Zákon č. 428/2002 Z. z. o ochrane osobných údajov v znení neskorších predpisov
•	Zákon č. 231/1999 Z. z. o štátnej pomoci v znení neskorších predpisov
•	Zákon č. 25/2006  Z. z. o verejnom obstarávaní v znení neskorších predpisov
•	Zákon č. 275/2006 Z. z. o informačnom systéme verejnej správy a o zmene a doplnení niektorých zákonov
•	Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z.z.

1. Inštitucionálne postavenie sprostredkovateľa

1.2	Adresár NKB a PO

Národný kontaktný bod

Názov	Úrad vlády SR	
Adresa	Námestie slobody 1
813 70  Bratislava	
Telefón	02/57295111	
Fax	02/54430056	
Meno kontaktnej osoby		

Platobný orgán

Názov	Ministerstvo financií SR	
Adresa	Štefanovičova 5
817 82  Bratislava 15	
Telefón	02/59581111	
Fax	02/59583399	
Meno kontaktnej osoby		

Koneční prijímatelia (adresár všetkých konečných prijímateľov bude samostatnou prílohou tohto manuálu v nasledovnej štruktúre)

Názov		
Adresa		
Telefón		
Fax		
Meno kontaktnej osoby		

5.2 Platobné postupy

(Sprostredkovateľ vloží do tejto podkapitoly schémy finančných tokov, ktoré sú pre neho relevantné.) 

1.	

PO si dotuje svoje účty pre spolufinancovanie a predplatenie EHP/NFM zdrojov na základe odhadov čerpania vypracovaných NKB; 
2.	PO poskytne sprostredkovateľovi preddavok (max. do výšky 40% schváleného blokového grantu);
3.	Dodávateľ predkladá faktúru konečnému prijímateľovi;
4.	Konečný prijímateľ predkladá sprostredkovateľovi žiadosť o platbu – predfinancovanie spolu s faktúrami; 
5.	Sprostredkovateľ overí oprávnenosť žiadosti o platbu a prevedie prijímateľovi predfinancovanie; 
6.	Konečný prijímateľ uhrádza faktúru; 
7.	Sprostredkovateľ spracuje súhrnnú PIR na základe čiastkových PIR od konečných prijímateľov a postúpi ju na NKB;
8.	NKB overí oprávnenosť výdavkov deklarovaných sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných sprostredkovateľom v PIR a  predkladá ju na ÚFM;
10.	ÚFM schváli žiadosť o platbu a prevedie prostriedky EHP a NFM na príslušné účty PO

1.	PO si dotuje svoje účty pre spolufinancovanie a predplatenie EHP/NFM zdrojov na základe odhadov čerpania vypracovaných NKB; 
2.	PO poskytne sprostredkovateľovi preddavok (max. do výšky 40% schváleného blokového grantu); 
3.	Konečný prijímateľ predkladá sprostredkovateľovi žiadosť o zálohovú platbu;
4.	Sprostredkovateľ overí oprávnenosť žiadosti o zálohovú platbu a prevedie ju prijímateľovi; 
5.	Dodávateľ predkladá faktúru konečnému prijímateľovi;
6.	Konečný prijímateľ uhrádza faktúru;
7.	Sprostredkovateľ spracuje súhrnnú PIR na základe čiastkových PIR od konečných prijímateľov a postúpi ju na NKB;
8.	NKB overí oprávnenosť výdavkov deklarovaných sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných sprostredkovateľom v PIR a  predkladá ju na ÚFM;
10.	ÚFM schváli žiadosť o platbu a prevedie prostriedky EHP a NFM na príslušné účty PO

1.	PO si dotuje svoje účty pre spolufinancovanie a predplatenie EHP/NFM zdrojov na základe odhadov čerpania vypracovaných NKB; 
2.	PO poskytne sprostredkovateľovi preddavok (max. do výšky 40% schváleného blokového grantu); 
3.	Dodávateľ predkladá faktúru konečnému prijímateľovi;
4.	Konečný prijímateľ uhrádza faktúru;
5.	Konečný prijímateľ predkladá sprostredkovateľovi žiadosť o platbu spolu s PIR;
6.	Sprostredkovateľ overí oprávnenosť žiadosti o platbu a PIR a prevedie ju prijímateľovi; 
7.	Sprostredkovateľ spracuje súhrnnú PIR na základe čiastkových PIR od konečných prijímateľov a postúpi ju na NKB;
8.	NKB overí oprávnenosť výdavkov deklarovaných sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných sprostredkovateľom v PIR a  predkladá ju na ÚFM;
10.	ÚFM schváli žiadosť o platbu a prevedie prostriedky EHP a NFM na príslušné účty PO

5.2.1 Všeobecná časť

Riadenie rizík 

Vymedzenie pojmov
Riadenie rizík je proces, v ktorom organizácie metodicky riešia riziká spojené s ich účinnosťou, s cieľom dosiahnuť trvalý prospech v každej jednotlivej činnosti a v celom portfóliu všetkých činností. Riadenie rizík je trvalý a vyvíjajúci sa proces, ktorý preniká celou stratégiou organizácie a implementáciou tejto stratégie. Analýza rizík je súčasťou riadenia rizík spočívajúcich v systematickom postupe, v ktorom sú riziká vzťahujúce sa k činnosti orgánov:

•	včas rozpoznávané 
•	vyhodnocované (určenie stupňa významnosti na základe zhodnotenia pravdepodobnosti pôsobenia rizík a ich možných dopadov)
•	poskytované o nich informácie k prijatiu rozhodnutia o tom, ako zvládnuť predpokladané nežiadúce dopady rozpoznaných rizík.  

Typy rizík

Môžu byť identifikované nasledovné typy rizík:

a)	riziká na úrovni blokového grantu
•	blokový grant
•	administratívne kapacity   
•	priestorové kapacity pre činnosť jednotlivých orgánov
•	platobný orgán 
•	interný manuál 
•	formuláre žiadostí, ako aj návrh zmluvy 
•	informovanie verejnosti a potenciálnych žiadateľov 
•	efektívny systém implementácie, monitorovania, hodnotenia a kontroly blokových grantov 
•	úroveň vzdelania a školení zamestnancov jednotlivých orgánov 

b)	riziká na úrovni podprojektu
•	typ podprojektu 
•	rozpočet podprojektu 
•	legislatívne aspekty podprojektu (vlastnícke vzťahy, stavebné povolenie)
•	súlad podprojektových aktivít s aktivitami v rámci blokového grantu 
•	pripravenosť podprojektu
•	formálna úroveň podprojektu 
•	vecná (technická) úroveň podprojektu 
•	súlad podprojektu s Pravidlami  EHP a NFM
•	zabezpečenie spolufinancovania zo zdrojov KP
•	náklady podprojektu v rámci limitov 
•	oprávnenosť/neoprávnenosť nákladov 
•	časový harmonogram realizácie 
•	poveternostné/klimatické podmienky v prípade investičných podprojektov 
•	spolufinancovanie z úverových zdrojov  
•	právna forma žiadateľa
•	administratívne kapacity
•	skúsenosti s realizáciou nástrojov zahraničnej pomoci
•	finančný status žiadateľa
•	výsledky predchádzajúcich kontrol
•	verejné obstarávanie 
•	dostatočné vlastné zdroje aj na financovanie neoprávnených a iných nákladov, ktoré vzniknú počas realizácie podprojektu   
•	zachovanie účelu vynaložených prostriedkov na podprojekt
•	riešenie sťažností a podnetov verejnosti a informačných médií 

Jednotlivé rizikové faktory nie sú pevne stanovené, ale je nutné ich v závislosti od skúseností získaných pri kontrolách pravidelne upravovať. 

Môžeme sa stretnúť s nasledujúcimi rizikami:

1.	Inherentné – riziká vzniku omylu alebo vecnej chyby  - ak sa riadi napríklad akcia zložitými pravidlami, môže byť toto riziko veľmi vysoké.
2.	Kontrolné – riziká, že kontrolné mechanizmy nedokážu chyby a omyly zachytiť alebo im zabrániť. Kontrolné programy sa sústreďujú najmä na oblasti, ktoré boli identifikované ako najrizikovejšie, ale zároveň pokrývajú celú problematiku implementácie grantu.  
3.	Prevádzkové – týkajú sa každodenných záležitostí, s ktorými sa organizácia pri svojej činnosti stretáva napr. zlyhanie komunikácie.
4.	Legislatívne –  zmena legislatívy EHP, SR, zmena štruktúry slovenskej administratívy. 
5.	Dostupnosť zdrojov financovania – funkčnosť platobného orgánu,  zdroje financovania FM EHP a NFM, národné spolufinancovanie, vlastné zdroje.
6.	Technologické – riziká technologického vybavenia. 
7.	Riziká úniku informácií – riziko úniku dôverných informácií neoprávnených osobám, zabezpečenie IT... 
8.	Riziko ľudských zdrojov – nedostatočný počet personálu, úroveň vzdelania zamestnancov...
9.	Riziko podvodu – nesprávne rozdelenie zodpovedností, konflikt záujmov, neautorizované použitie údajov, sprenevera na manažérskej úrovni... 
10.	Riziko cyklu – riziko, že nie sú dodržané externé výstupy v stanovených termínoch – zdržanie ďalších fáz cyklu. 
11.	Riziko slabej komunikácie – slabé pracovné vzťahy s kľúčovými partnermi, slabá interná komunikácia.
12.	Riziká vis major – riziko straty dokumentov v prípade ohňa či inej pohromy 
13.	Riziká zodpovednosti – riziko neexistencie vertikálneho hierarchického systému zodpovednosti (organizačná štruktúra, popisy práce …)

Pri vyhodnocovaní inherentných rizík je potrebné prihliadať na nasledovné faktory:

•	čím zložitejšie predpisy, tým vyššia je pravdepodobnosť omylu. Omyly môžu byť dôsledkom nedorozumenia, nesprávnej interpretácie alebo chyby v predpisoch, 
•	divergencia subjektov začlenených do riadiaceho procesu zvyšuje inherentné riziko najmä vtedy, ak je riadiaci proces rozčlenený na množstvo subprocesov. Čím viac krokov je v procese riadenia, tím vyššia je miera rizika,
•	blokový grant s vysokou požadovanou sumou a vyšším podielom spolufinancovania sú náchylnejšie na inherentné riziko, 
•	časté personálne zmeny na rozhodujúcich riadiacich pozíciách u žiadateľa, obsadenie  pozícií nezaškolenými, neskúsenými pracovníkmi. V takýchto prípadoch vzniká riziko nedostatočného fungovania kontrolných mechanizmov.

Keďže nie je možné odstrániť jednotlivé riziká je potrebné, aby sprostredkovateľ realizoval dostatočné opatrenia na úrovni blokového grantu a podprojektov, ktoré boli identifikované ako najrizikovejšie, s cieľom zabrániť neoprávnenému preplateniu žiadostí o preddavok, resp. žiadosti o platbu. Preto je dôležité mať mechanizmus verifikácie a kontroly. 
5.3 Účtovníctvo 

Princípy a charakteristika vedenia účtovníctva 
Účtovníctvo sprostredkovateľa je vedené v rámci účtovníctva účtovnej jednotky, ktorou je (názov právnickej osoby, ktorá je účtovnou jednotkou).

Uviesť charakteristiku vedenia účtovníctva v účtovnej jednotke:
Účtovníctvo účtovnej jednotky (názov právnickej osoby, ktorá je účtovnou jednotkou), ktorého súčasťou je účtovníctvo sprostredkovateľa, je vedené v súlade s nasledovnou legislatívou: (legislatíva - zákon, opatrenia MF SR príp. účtovné štandardy) 
-
- 

Účtovníctvo je vedené v sústave (účtovná sústava)

Účtovným obdobím je (kalendárny rok/hospodársky rok)

Uviesť predmet účtovníctva z hľadiska pozície sprostredkovateľa:
Predmetom účtovania a vykazovania v účtovníctve účtovnej jednotky z hľadiska pozície sprostredkovateľa za oblasť FM EHP a NFM je :
•	príjem peňažných prostriedkov z platobného orgánu (podrobnejšie uviesť akých)  na základe..... a platby konečným prijímateľom na základe...
•	vrátenie peňažných prostriedkov od konečného prijímateľa 
•	ostatné skutočnosti, ktoré sa týkajú procesov finančného riadenia pomoci z FM EHP a NFM, ktoré zabezpečuje sprostredkovateľ  a sú predmetom účtovníctva podľa zákona o účtovníctve.

Uviesť popis spôsobu osobitného zaznamenávania skutočností, ktoré sú predmetom účtovníctva sprostredkovateľa, programové zabezpečenie,  útvar ktorý zabezpečuje vedenie účtovníctva, programové zabezpečenie)

Účtovné knihy a ostatné účtovné záznamy  týkajúce sa účtovania FM EHP a NFM sa v rámci účtovnej jednotky vedú oddelene od ostatných účtovných záznamov  účtovnej jednotky. Účtovné záznamy sprostredkovateľa tvoria súčasť účtovníctva účtovnej jednotky. Údaje účtovnej závierky za sprostredkovateľa sú súčasťou účtovnej závierky účtovnej jednotky. Vedenie účtovníctva zabezpečuje (doplniť útvar, ktorý vedie účtovníctvo za sprostredkovateľa).

Bankové účty sprostredkovateľa
(Uvádza sa:
- konkrétne jednotlivé bankové účty sprostredkovateľa,
- stručný popis finančných tokov a účelu používania jednotlivých účtov.) 

Obeh, obsah, náležitosti účtovných dokladov a audit trail
(audit trail, druhy dokladov a postup ich spracovania, preberanie dokladov z iných útvarov, práca s dokladmi, lehoty, náležitosti účtovných dokladov, kontrola pred zaúčtovaním, kontrola po zaúčtovaní)

Účtový rozvrh a analytická evidencia 
(kritériá pre vytváranie analytických účtov a spôsob vedenia analytickej evidencie  pre sledovanie  čerpania finančných prostriedkov jednotlivých finančných mechanizmov na úrovni blokového grantu, až podprojektu)

Popis účtovných prípadov a postup účtovania jednotlivých účtovných prípadov      
(napr.  príjem preddavkov z platobného orgánu, zálohová platba KP, predfinancovanie KP, refundácia KP, opakované bankové operácie - mylné platby, vrátenie finančných prostriedkov – nezrovnalosť, opravy účtovných zápisov a pod.)

Popis účtovných prípadov  má nadväzovať na jednotlivé procesy  audit - trailu a uvádza sa v nasledujúcej forme:

Proces	Popis účtovného prípadu 	Účtovanie	
		MD	D	
Názov účtovného prípadu	
č. procesu:	popis účtovného prípadu		
	
doklady
	-
-	

Dátum uskutočnenia účtovného prípadu:..........................................

Odsúhlasovanie a zosúlaďovanie údajov v účtovníctve (pravidelné odsúhlasovanie konečných stavov na účtoch hlavnej knihy so stavmi na bankových účtoch, odsúhlasovanie finančných tokov medzi PO a sprostredkovateľom, a zosúlaďovanie pohľadávok sprostredkovateľov s platobným orgánom)

Účtovná závierka, výkazníctvo a výstupy z účtovníctva
(súčasti účtovnej závierky, postup pri zostavovaní účtovnej závierky za účtovnú jednotku, druhy výstupov z účtovníctva, uzatváranie a otváranie účtovných kníh)

Uchovávanie účtovnej dokumentácie 
(označovanie, miesto uchovávania, lehoty uchovávania v súlade so zákonom, špecifické lehoty nad rámec všeobecne stanovených v zákone)

5.4 Kontrola a audit

V súlade so zákonom č. 618/2004 Z. z., ktorým sa mení a dopĺňa Zákon č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, Ministerstvo financií SR ako ústredný orgán štátnej správy pre finančnú kontrolu a vnútorný audit metodicky usmerňuje a koordinuje výkon finančnej kontroly vo verejnej správe.

Auditovaný subjekt predkladá správy o výsledku vnútorného auditu, externého auditu (napr. MF SR) a správy o výsledku auditu vykonaného orgánmi FM EHP/ Nórskeho finančného mechanizmu platobnému orgánu.  
Najvyšší kontrolný úrad SR (ďalej len NKÚ) je v zmysle ustanovenia § 5 zákona č. 39/1993 Z. z. o Najvyššom kontrolnom úrade Slovenskej republiky v znení neskorších predpisov orgánom vykonávajúcim nezávislý výkon kontroly.

Nakoľko zapojenie do riadenia FM EHP/ NFM zahŕňa veľké množstvo subjektov, výkon auditu môžu zabezpečovať viaceré orgány, ktoré zahrnujú:
•	orgány FM EHP/ Nórskeho finančného mechanizmu,
•	súkromné audítorské firmy,
•	samostatné oddelenie Sekcie auditu a kontroly medzinárodných finančných zdrojov MF SR , 

Certifikácia výdavkov v PIR/PCR PO
V súlade v Pravidlami implementácie FM EHP a NFM platobný orgán zabezpečuje certifikáciu skutočne vyplatených výdavkov deklarovaných v rámci PIR/PCR. Na základe analýzy rizík v etape pred schválením PIR/PCR je PO oprávnený uskutočniť overenie súladu dokumentov získaných od NKB s príslušnými dokumentmi u NKB, sprostredkovateľa a u konečných prijímateľov. Toto overenie je realizované na vybranej vzorke výdavkov príslušného blokového grantu. 

Kontrola
Ministerstvo financií SR je podľa ustanovenia § 3 zákona ústredným orgánom štátnej správy pre finančnú kontrolu a vnútorný audit, ktorý v rámci tejto pôsobnosti okrem iného:
-	koordinuje vykonávanie následnej finančnej kontroly s inými kontrolnými orgánmi 
-	vykonáva metodický dohľad a metodicky usmerňuje a harmonizuje vykonávanie finančnej kontroly a vnútorného auditu
-	zabezpečuje   odborné  vzdelávanie   zamestnancov  kontrolných orgánov   vykonávajúcich   finančnú   kontrolu   a  vnútorných audítorov.

Úlohou MF SR je podľa zákona metodicky usmerňovať a harmonizovať vykonávanie finančnej kontroly, a tým prispieť k jej zefektívneniu,  bez  zasahovania kompetentným orgánom do procesu  finančného riadenia.

Cieľom kontroly je zabezpečiť:
a)	hospodárny, efektívny a účinný výkon verejnej správy,
b)	dodržiavanie všeobecne záväzných právnych predpisov kontrolovaným subjektom pri hospodárení s verejnými prostriedkami,
c)	dodržiavanie hospodárnosti, efektívnosti a účinnosti pri hospodárení s verejnými prostriedkami,
d)	včasné a spoľahlivé informovanie vedúceho orgánu verejnej správy o úrovni hospodárenia s verejnými prostriedkami a o vykonávaných finančných operáciách.

6. Nezrovnalosti

6.1.	Definícia nezrovnalosti a typy nezrovnalostí

Za nezrovnalosť sa považuje akékoľvek porušenie právneho rámca pokrývajúceho FM EHP/NFM, akékoľvek porušenie ustanovení práva Európskeho spoločenstva alebo akékoľvek porušenie národného práva SR, ktoré by mohlo postihnúť alebo poškodiť akúkoľvek fázu implementácie FM EHP/NFM najmä vo vzťahu k implementácii a/alebo rozpočtu akéhokoľvek druhu pomoci financovanej z FM EHP/NFM, napr. neodôvodnenými alebo neprimeranými výdavkami, alebo odpočítaním alebo stratou príjmov v rámci blokového grantu.
Nezrovnalosti sa môžu vyskytovať na všetkých úrovniach v procese implementácie a finančného riadenia FM EHP/NFM, t.z. vrátane úrovne konečného prijímateľa, pokiaľ neboli dodržané podmienky poskytnutia a použitia finančných prostriedkov z FM EHP/NFM.
Pri definovaní a riešení nezrovnalostí sa vychádza najmä z nasledujúcich dokumentov:
•	Usmernenie k nezrovnalostiam (Irregularities Guideline) vydané ÚFM,
•	Usmernenie č. 2/2006-NF k nezrovnalostiam v rámci finančného riadenia predvstupových a povstupových fondov EÚ a ostatných finančných nástrojov vydané dňa 1.5.2006 MF SR v znení neskorších aktualizácií,
•	zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 

Ak sprostredkovateľ zistí nezrovnalosť, je povinný obratom, najneskôr však do 5 pracovných dní po jej zistení vypracovať správu vrátane dokumentov preukazujúcich nezrovnalosť a zaslať ju na NKB a kópiu tejto správy na platobný orgán. Za moment zistenia nezrovnalosti sa považuje deň podpisu Správy o zistenej nezrovnalosti. Za nahlasovanie nezrovnalostí zodpovedá (pracovná pozícia .....................).

6.2.	Vrátenie finančných prostriedkov 

Vrátenie finančných prostriedkov predplatenia FM EHP/NFM zo štátneho rozpočtu a spolufinancovania zo štátneho rozpočtu, ktoré platobný orgán, resp. sprostredkovateľ poskytol konečnému prijímateľovi sa uskutočňuje v nasledovných prípadoch: 
•	konečný prijímateľ/sprostredkovateľ nevyčerpal poskytnuté prostriedky predplatenia FM EHP/NFM zo štátneho rozpočtu a spolufinancovania zo štátneho rozpočtu,
•	konečnému prijímateľovi/sprostredkovateľovi boli poskytnuté finančné prostriedky predplatenia FM EHP/NFM zo štátneho rozpočtu a spolufinancovania zo štátneho rozpočtu z titulu mylnej platby,
•	konečný prijímateľ/sprostredkovateľ porušil povinnosti stanovené v zmluve o poskytnutí nenávratného finančného príspevku/zmluvy medzi NKB a sprostredkovateľom (najmä vznik nezrovnalosti), na základe ktorých mu vyplýva povinnosť vrátiť poskytnuté finančné prostriedky,   
•	a iných (napr. konečný prijímateľ/sprostredkovateľ počas realizácie blokového grantu vykázal príjem vytvorený z prostriedkov blokového grantu).

V jednotlivých prípadoch vrátenia prostriedkov NKB/sprostredkovateľ zašle sprostredkovateľovi/konečnému prijímateľovi žiadosť o vrátenie finančných prostriedkov v zmysle Zmluvy medzi NKB a sprostredkovateľom/Zmluvy o poskytnutí nenávratného finančného príspevku. 

Finančné prostriedky, okrem príjmu vytvoreného z blokového grantu a okrem prípadov, ku ktorým existuje rozhodnutie v správnom konaní, vracia konečný prijímateľ na účty sprostredkovateľa, z ktorých boli pôvodne prevedené v príslušných pomeroch za zdroje FM EHP/NFM a spolufinancovania zo štátneho rozpočtu na blokový grant. Finančné prostriedky vrátené na účty sprostredkovateľa uvedeným spôsobom možno opätovne použiť na financovanie podprojektov.

Vrátenie finančných prostriedkov oznamuje konečný prijímateľ sprostredkovateľovi. Konečný prijímateľ zasiela oznámenie o vrátení finančných prostriedkov do 7 pracovných dní odo dňa uskutočnenia úhrady prostriedkov v súlade s výpisom z bankového účtu. Prílohou oznámenia o vrátení finančných prostriedkov je výpis z bankového účtu.